Rikunarita-ORG/Wikinium huggingface dataset:
# Грб на Украина

| Грб на Украина |
| --- |
|  |
| Подробно |
| Грбоносец | Украина |
| Усвоен | 19 февруари 1992 |
| Штит | трозаб |

**Грбот на Украина** е официјалниот грб во државата. Тој е составен од син штит со жолти граници на кој е претставн златен трозаб. Боите на грбот се истите со боите од знамето на Украина. Малиот грб бил официјално усвоен на 19 февруари 1992 година, додека големиот грб сè уште не е официјално усвоен. Денес нема јасна теза за значењето на симболот, но голем број историчари се согласуваат дека претставува стилизирана форма на некој тотем, грб користен од правата фамилија водачи во Украина Рурикид.

## Наводи

## Извори

* Pritsak, Omeljan (1998). *The Origins of the Old Rus' Weights and Monetary Systems*. Cambridge, Massachusetts: Harvard Ukrainian Research Institute. ISBN 0916458482.
* Zhukovsky, Arkadii (1993). „Trident (tryzub)“. *Encyclopedia of Ukraine*. vol. 5. Посетено на 2009-03-26.

## Поврзано

* Знаме на Украина
* Украина
# Јадвига Анжујска

| Јадвига |
| --- |
|  |
| Кралица на Полска |
| На престол | 16 октомври 1384 година - 17 јули 1399 |
| Крунисување | 16 октомври 1384 Вавелска катедрала, Краков |
| Претходник | Луј I Унгарски |
| Наследник | Владислав II |
|  |
| Роден(а) | Измеѓу 3 октомври 1373 и 18 февруари 1374 |
| Починал(а) | 17 јули 1399 |
| Династија | Анжу-Сицилианска |

**Јадвига** (полски: *Jadwiga Andegaweńska*; 1373/4 - 17 јули 1399) била кралица на Полска од 1384 година до нејзината смрт. Била од Анжу-Сицилианската династија, ќерка на кралот Луј I од Унгарија и Елизабета од Босна. Бидејќи титулата на кралица регент била релативно ретка во Европа во тоа време, Јадвига официјално беше крунисана за "крал" (rex), наместо "кралица" (regina).

## Наводи
# Поглавје III од Повелбата на Обединетите нации

**Поглавје III од Повелбата на Обединетите нации** ги утврдува главните органи на Обединетите нации и објавува политика за полова недискриминација на Обединетите нации.

## Член 7

Тие се наведени во истиот редослед како поглавјата со детали за нивниот состав, функции и овластувања се појавуваат во Повелбата. Поставувањето на Генералното собрание на прво место на списокот веројатно се должи на намерата на основачите на Генералното Собрание да биде „*првата гранка*“ или јадрото на системот на ООН. Поглавјето III ги утврдува следните органи:

* Генерално собрание на ООН ;
* Совет за безбедност на ООН ;
* Економски и социјален совет на ООН ;
* Совет за старателство на ООН ;
* Меѓународен суд на правдата ; и
* Секретаријат на ООН .

## Член 8

Дополнително, Поглавје III одобрува формирање помошни тела на овие органи, кои обично се исто така овластени во поглавјата што се однесуваат на тие главни органи. Поглавје III, исто така, има одредба за еднакви можности што забранува „*ограничувања на подобноста на мажите и жените да учествуваат во какво било својство и под услови на еднаквост во нејзините главни и помошни органи*“. Поглавје III воспоставува посложена организациска структура од членот 2 на Пактот на Друштвото на народите, кој едноставно предвидувал: „*Дејството на Лигата според овој пакт ќе се изврши преку инструменталитетот на Собранието и на Советот, со постојан Секретаријат* “, воспоставување систем со три органи за разлика од систем со шест органи.

## Наводи

„Charter of the United Nations, Chapter III: Organs“. Посетено на 2020-09-05.
# Дуала

| Дуала |
| --- |
| Земја |  Камерун |
| Регион | Приморска покраина |
| Департман | Вури |
| Управа |
| Површина |
|  • Вкупна | 210 км2 (80 ми2) |
| Надм. вис. | &1000000000000001300000013 м |
| Население (2012 (est.)) |
|  • Вкупно | 2.446.945 |
| Час. појас | WAT (UTC+1) |
|  • Лето (ЛСВ) | WAT (UTC+1) |
| Мреж. место | Official website |

Новата статуа на слободата во Дуала.
**Дуала** е најголемиот град во Камерун и седиште на камерунската Приморска провинција. Овој град е комерцијалниот главен град на земјата. Во него се наоѓаат најголемото пристаниште во Камерун, како и аеродромот на градот. Во Дуала се регулира најголемиот дел од извозот на земјата, како нафта, какао и кафе, како и трговијата од и со Чад. Дуала е и дом на Еко маркетот, најголем во земјата.

Дуала е изграден на бреговите од реката Вури, чиишто два брега се поврзани со мостот Бонабери. Населението на градот во 1991 година било околу 1,6 милиони, а денес се претпоставува дека е над 2 милиони. Климата е топла и сува.

## Наводи
# Папа Климент XII

| Clemens XII  |
| --- |
|  |
| Ракоположен | 12 јули 1730

 |
| Службата завршила | 6 февруари 1740 |
| Претходник | Папа Бенедикт XIII |
| Наследник | Папа Бенедикт XIV |
| Лични податоци |
| Световно име | Лоренцо Корсини |
| Роден | 7 април 1652

 |
| Починал | 6 февруари 1740

 |
| Други папи наречени Климент (појаснување) |

**Климент XII** (лат. Clemens PP. XII; 7 април 1652 - 6 февруари 1740) — римски папа од 12 јули 1730 до 6 февруари 1740. Тој бил ппата, кој во 1738, за првпат ја осудил тајната организација на Масоните.

## Наводи
# Срцев удар

| Миокардијален инфаркт |
| --- |
| Синоними | Акутен миокарден инфаркт (AMI), срцев удар |
|  |
| Специјалност | Кардиологија, ургентна медицина |
| Симптоми | Градна болка, задишување, наузеа, чувство на слабост, ладна пот, чувство на замор; болка во раката, грбоот, вилицата или стомакот |
| Компликации | Срцева слабост, аритмија, кардиоген шок, кардијален застој |
| Причинители | Вообичаено коронарна артериска болест |
| Ризик-фактори | Висок крвен притисок, пушење, дијабетес, физичка неактивност, гојазност, хиперхолестеролемија |
| Дијагностички метод | Електрокардиограм (ЕКГ), крвни тестови, коронарна ангиографија |
| Лекување | Перкутана коронарна интервенција, тромболиза |
| Лекови | Аспирин, нитроглицерин, хепарин |
| Прогноза | STEMI 10% ризик од смрт (во развиените земји) |
| Честота | 15.9 милиони (2015) |

**Срцев удар**, **устрел**, **дамла**, **шлог** или **миокарден инфаркт** е израз што се користи кога коронарната артерија наеднаш ќе се затне со грутка крв и делот од срцевиот мускул што е снабдуван од таа артерија ќе се оштети, затоа што е лишен од кислород. Главните знаци се болка во градите или нелагодност. Медицинскиот израз за ова неочекувано блокирање со грутка крв (тромб) на срцевата артерија се нарекува коронарна тромбоза или коронарно затнување. Медицинскиот израз за постојано оштетување на срцевиот мускул е срцев инфаркт (*myocardial infarction*).

Во Македонија, според податоците на Институтот за јавно здравје, дневно умираат по четворица луѓе како последица на инфаркт.

## Наводи

## Надворешни врски

|  |  |
| --- | --- |
| Класификација | П · Р · П* **МКБ-10**: I21-I22
* **МКБ-9-CM**: 410
* **MeSH**: D009203
* **DiseasesDB**: 8664
 |
| Надворешни извори | * **MedlinePlus**: 000195
* **eMedicine**: med/1567 emerg/327 ped/2520
* **Patient UK**:
Срцев удар
 |
# 24 ноември

Предлошка:Ноември 2026
**24 ноември** — 328-иот ден во годината според грегоријанскиот календар
(329-и во престапна година). Остануваат 37 денови до крајот на годината.

**Настани:**

|  |  |
| --- | --- |
| 1859  | Првото издание на „За потеклото на видовите“ од Чарлс Дарвин излегло од печат и било распродадено истиот ден.
  |
| 1936  | Германија и Јапонија го потпишаа таканаречениот Антикоминтернски пакт, кој потоа го потпишаа и Италија, Манџурија, Унгарија, Шпанија и Албанија. Под Фирмата на овој пакт фашистичките земји го подготвуваа военополитичкиот сојуз, кој е санкциониран во 1940 година како „Троен пакт“.
  |
| 1944  | Во ослободеното Скопје, само десетина дена откако стивнаа последните улични борби, основан е првиот симфониски оркестар на денешната Македонска филхармонија. Имено во домот на Тодор Скаловски група музички вљубеници, од кои некои сѐ уште беа во партизански униформи, го формираа симфонискиот оркестар. На таа средба присуствуваа Васил Ѓаконов - Шпато, Тодор Календаров, Петар Трајков, Стефан Кралев, Александар Шалев, Фрањо Млчок, Херман Зип, Петар Симоновиќ и Душан Парлиќ.
  |
| 1986  | Заврши последниот дел на електрификацијата на пругата Скопје - Гевгелија со должина на електричната мрежа од 220 км. Електрификацијата почна на 05.01.1981 година.
  |
| 1994  | Во Скопје е отворена амбасадата на Руската Федерација. |

**Родени:**

|  |  |
| --- | --- |
| 1729  | Александар Суворов — руски кнез и генералисимус.
  |
| 1632  | Барух Спиноза — холандски филозоф од еврејско потекло.
  |
| 1849  | Френсис Хоџсон Барнет — англиско-американска писателка.
  |
| 1864  | Анри де Тулуз-Лотрек — француски сликар.
  |
| 1891  | Макс Аман — нацистички функционер.
  |
| 1912  | Теди Вилсон — американски џез-музичар.
  |
| 1919  | Вера Ацева — македонска партизанка и народен херој на Југославија.
  |
| 1923  | Златко Чајковски — хрватски и југословенски фудбалер и тренер.
  |
| 1927  | Алфредо Краус — шпански тенор.
  |
| 1937  | Јосип Ѓерѓа — хрватски и југословенски кошаркар и тренер.
  |
| 1938  | Оскар Робертсон — американски кошаркар.
  |
| 1938  | Тахир Кадриу — македонски економист.
  |
| 1949  | Рахим Бурхан — македонски режисер.
  |
| 1954  | Емир Кустурица — српски и југословенски режисер, глумец и музичар.
  |
| 1967  | Октај Ахмед — македонски поет.
  |
| 1967  | Мирјана Јоковиќ — српска глумица.
  |
| 1979  | Кармелита Џетер — американска атлетичарка.
  |
| 1983  | Луис Леон Санчес — шпански велосипедист.
  |
| 1985  | Јулија Александрату — грчка манекенка, пејачка и глумица.
  |
| 1989  | Марио Гаврановиќ — швајцарски фудбалер.
  |
| 2003  | Лукас Бералдо — бразилски фудбалер. |

**Починале:**

|  |  |
| --- | --- |
| 1870  | Лотреамон — француски поет.
  |
| 1985  | Љубен Лапе — редовен член на МАНУ и редовен професор на Филозофскиот факултет во Скопје. |
| 1985  | Биг Џо Тарнер — американски блуз-пејач.
  |
| 1989  | Благоја Нешковски — истакнат македонски режисер и писател.
  |
| 2025  | Џими Клиф — јамајкански реге-музичар. |

* јануари
* февруари
* март
* април
* мај
* јуни
* јули
* август
* септември
* октомври
* ноември
* декември
# Музички албум

**Музички албум** или само **албум** претставува колекција на аудио и музички записи дистрибуирани во јавноста. Најчесто се работи за комерцијална дистрибуција. Некои уметници честопати дистрибуцијата ја вршат по пат на продажба директно на нивните концерти во живо или преку нивните мрежни места.
# Маракас

Маракас|  |
| Класификација |
|
Удрарен инструмент
 |

**Маракас** (Итал. La maraca; франц. Les maracas; герм. Maracas; рус. Мара́кас- /мара́ка; англ. Maraca.) понекогаш наречени **румба шејкер** или **чак-чак**, е кубански фолклорен инструмент кој се користел при игри и танци (румба, фокстрот, танго). Подоцна инструментот влегува во составите на естрадните оркестри и се распространува на сите страни, а постепено го пробива патот и во симфонискиот оркестар. Се појавуваат и во многу жанрови на карипската и латинската музика.

Инструментот марака вообичаено се користи во пар – по еден во секоја рака. Звукот на овие инструменти кои водат потекло од Латинска Америка, се добива со нивно отсечно тресење во ритам или подолготрајно во вид на тремоло. Инструментот е направен од тиква, дрво или пластични школки исполнети со семе, а современите, фабричките се изработени од алуминиум и дрво, со пречник од 5 до 15цм. Мараката е, всушност, еден вид штракало, кое во фолклорната традиција на одредени земји од овој континент доживува разновидни варијанти (на пр., кубанската претставува еден вид тиква чија шуплина е исполнета со ситни зрна или каменчиња) . Генерално принципот на штракалата е еден од прастарите начини за произведување разновидни звуци и шумови, па оттука неговата голема застапеност во инструментариумот на примитивните народите и старите култури. Еден од инструментите кој е заснован на овој принцип е систрумот, за кој се смета дека води потекло од Стариот Египет, но многу рано се проширува и на Блискиот Исток и во средоземните земји.

## Обредна традиција

Маракас (од гварански mbaracás), исто така познати како тамаракас, биле ѕвечарки за гатање; гатачки инструмент на бразилските Индијанци Тупинамба, пронајден и кај други индиски племиња (Гарифуна, Гварани) и на Ориноко и на Флорида. Ѕвечарките направени од лејката на тиква, имаат природна дршка, додека кај кружните тикви дршката се доправа. Човечка коса понекогаш е прицврстена на врвот, а во неа се сече процеп за да претставува уста, преку која нивните шамани (*паје)* ја терале да ги изговори своите одговори. Внатре се вметнати неколку камчиња за да се добие звукот и се крунисува со црвените пердуви на guarás (црвен ибис). Секој човек имал своја марака. Се користела на нивните танци и за лекување на болни. Андејските курандероси (исцелители) користат марака во своите обреди за лекување.

Современите топки од марака се исто така изработени од кожа, дрво или пластика.

## Галерија

* Роберт Плант со маракас.
* Гварани шаман држејќи крст и марака.
* Марака што ја користеле витезите од Торитос де Чичикастенанго, танци за празникот Свети Тома, околу 21 декември. Секоја марака е уникатна и специјално направена за секоја година.

## Наводи
# Јури (жанр)

Илустрација што сврзува јури, неко и демонстрација на панцу.**Јури** (јап. 百合, мак. *лилјан*), познат и како **шоџо-аи** (јап. 少女 *шоџо*, девојка; јап. 愛 *аи*, љубов) или **GL** (јап. ガールズラブ *га:рузу рабу*, мак. *Girls' Love*; букв. „љубов помеѓу девојки“) — жанр на манга и аниме, кој прикажува женски истополови врски. Во раната јури-манга (*Shiroi Heya no Futari*, *Oniisama e…*) отсуствувале изразени еротски сцени.

## Етимологија

„Јури“ е збор со јапонско потекло. Разликата помеѓу поимите „јури“ и „шоџо-аи“ варира и може да биде нејасна во зависност од земјата и јазикот. Буквално, зборот „јури“ се преведува како „лилјан“ и е доста често женско име во Јапонија. Во 1971 г., Ито Бунгаку, уредник на списанието *Barazoku*, ги нарекол лезбијките „Јуризоку“ (племе на лилјани). Подоцна, јури хентаи-доџинши почнале да ги вклучуваат имињата „Јури“ и „Јурико“. Поради тоа, популарното мислење дека овој поим се појавил благодарение на истоимената хероина од мангата и анимето *Dirty Pair* е погрешно. Првото појавување на парот Кеи и Јури во мангата датира од 1979 г., а во анимето дури од 1985 г.

Во Јапонија, поимот „јури“ (јап. 百合) обично се користи за означување на какви било односи помеѓу девојки, без разлика дали се сексуални, романтични или и двете. Поимот „шоџо-аи“ во Јапонија е излишен и речиси не се користи; во другите земји тој често се применува за да се укаже на отсуство на изразени сексуални сцени во делото. На интернет, „шоџо-аи“ понекогаш се користи наместо „јури“ бидејќи пребарувачите за вториот збор често исфрлаат премногу неповрзани материјали (како цвеќиња).

Сексуалната идентификација во аниме и манга честопати не ги прикажува само сексуалните претпочитања на ликот, туку и начините на неговото заемодејство со околината. Жанрот шоџо-аи е познат по прикажувањето на бисексуални ликови без јасно определена ориентација.

Васеи-еиго конструкцијата „girls’ love“ (GL) обично не се применува за манги, туку за телевизиски серии со азиско потекло, како и за стрипови (манхви, манхуа и сл.) од југоисточните азиски земји.

## Наводи
# Одиски броеви

**Одиски броеви** се нумеричкиот систем на писмото Одиа и разновидноста на хинду-арапскиот нумерички систем. Тие се користат за пишување на одискиот јазик.

## Кардинални броеви:

| Одиски броеви | Арапски броеви |
| --- | --- |
| ୦ | 0 |
| ୧ | 1 |
| ୨ | 2 |
| ୩ | 3 |
| ୪ | 4 |
| ୫ | 5 |
| ୬ | 6 |
| ୭ | 7 |
| ୮ | 8 |
| ୯ | 9 |
| ୧୦ | 10 |
| ୧୧ | 11 |
| ୧୨ | 12 |
| ୧୩ | 13 |
| ୧୪ | 14 |
| ୧୫ | 15 |
| ୧୬ | 16 |
| ୧୭ | 17 |
| ୧୮ | 18 |
| ୧୯ | 19 |
| ୨୦ | 20 |
| ୩୦ | 30 |
| ୪୦ | 40 |
| ୫୦ | 50 |
| ୬୦ | 60 |
| ୭୦ | 70 |
| ୮୦ | 80 |
| ୯୦ | 90 |

## Големи броеви

| Одиски броеви | Арапски броеви |
| --- | --- |
| ୧୦ | 10 |
| ୧୦୦ | 100 |
| ୧୦୦୦ | 1000 |
| ୧୦୦୦୦ | 10000 |
| ୧୦୦୦୦୦ | 100000 |
| ୧୦୦୦୦୦୦ | 1000000 |
| ୧୦୦୦୦୦୦୦ | 10000000 |
| ୧୦୦୦୦୦୦୦୦ | 100000000 |
| ୧୦୦୦୦୦୦୦୦୦ | 1000000000 |
| ୧୦୦୦୦୦୦୦୦୦୦ | 10000000000 |
| ୧୦୦୦୦୦୦୦୦୦୦୦ | 100000000000 |
| ୧୦୦୦୦୦୦୦୦୦୦୦୦ | 1000000000000 |
| ୧୦୦୦୦୦୦୦୦୦୦୦୦୦ | 10000000000000 |
| ୧୦୦୦୦୦୦୦୦୦୦୦୦୦୦ | 100000000000000 |
| ୧୦୦୦୦୦୦୦୦୦୦୦୦୦୦୦ | 1000000000000000 |
| ୧୦୦୦୦୦୦୦୦୦୦୦୦୦୦୦୦ | 10000000000000000 |
| ୧୦୦୦୦୦୦୦୦୦୦୦୦୦୦୦୦୦ | 100000000000000000 |

## Наводи

## Надворешни врски

 Архивирано на 13 јули 2023 г.
# Шива

Статуа која го прикажува Шива како космичка танчерка.
 Статуа во Бангалор го прикажува Шива како медитира, во машка форма.
**Шива** (санскрит:शिव *Śiva*, бенгалски:शिब, телугу:शिवुदू ) или Големо божество (*Махадева*) е едно од трите највисоки божества во Индија, кое заедно со Брама, Вишну го прави светото тројство (Тримурти во хиндуизмот). Шива понекогаш е претставен како машко, понекогаш како женско божество и може да се јави во различни форми. Првобитно божество на огнот, оживувач и уништувач на универзумот. Тој е претставен со две лица, од кои едното означува плодност, а другото милост. Симболите на Шива се бикот Нанди и фалусот Линга. Во ликот на Шива се изразува двојноста на времето - тој наизменично создава и уништува, произведува светови и ги реапсорбира во вечен настан, кое иконографијата го претставува со танцово движење: Шива држи тапан во раката што ја поттикнува идејата на звукот, симбол на создавањето, а во другата има пламен, оган што го уништува универзумот на крајот од секој период. Големата Мајка е бела и црна, Дурга и Кали, живот и смрт, а со наизменичното менување на овие две фази се обезбедува трајност. Мантрата во слава на Шива е Ом Нама Шиваја ( на Деванагари: ॐ नमः शिवाय). Шивизмот бил именуван по него.

Шива е познат како *Разурнувач* во рамките на Тримурти, хинду тројство кое исто така ги вклучува Брама и Вишну. Во шаивската традиција, Шива е Возвишен Господ кој го создава, штити и го трансформира универзумот. Во шактистичката традиција ориентирана кон божицата, врховната божица (Деви) се смета за енергија и креативна моќ (Шакти) и еднакво комплементарен партнер на Шива. Шива е едно од петте еквивалентни божества во Панчајатана пуџа на хинду традицијата Смарта.

Шива има многу аспекти, и добронамерни и застрашувачки. Во добронамерни аспекти, тој е прикажан како сезнаен јоги кој живее аскетски живот на планината Каилаш, и домаќин со својата сопруга Парвати и неговите две деца, Ганеша и Картикеја. Во неговите жестоки аспекти, тој често е прикажан како убива демони. Шива е познат и како Адијоги (првиот јоги), кој се смета за бог-заштитник на јогата, медитацијата и уметностите.

Иконографските атрибути на Шива се змијскиот крал Васуки околу неговиот врат, раскошната полумесечина, светата река Ганг, која тече од неговата заплеткана коса, трето око на челото (око кое претвора сè пред него во пепел кога ќе се отвори), трисула или трозабец како негово оружје и дамару. Обично се обожава во аниконична форма на лингам.

Шива има предведски корени, а фигурата на Шива еволуирала како спој на различни постари неведски и ведски божества, вклучувајќи го и ригведскиот бог на бура Рудра, кој исто така може да има неведско потекло, во една голема божество. Шива е пан-хинду божество, широко почитувано од Хиндусите во Индија, Непал, Бангладеш, Шри Ланка и Индонезија (особено Јава и Бали ).

## Наводи

## Надворешни врски

* Шајвизам, Питер Бишоп, Оксфордски библиографии
# Џаинизам

Свастиката е еден од најсветите симболи на џаинистите.
**Џаинизам**, традиционално познат како Џаим Дарма/Шраман Дарма (जैन धर्म) — античка религија од Индија. Џаинизмот е основан во 6 век п.н.е. Го основал Махавира (околу 540-468 година п.н.е.). Верниците се собираат во храмовите или во светилиштата на своите куќи. Џаинистите ги има околу четири милиони а најголемиот дел од нив живеат во Индија.

Џаинистите не веруваат во ниту еден Бог. Нивната вера се заснова на ненасилството кон сите живи суштества или *ахимси*. Џаинистите веруваат во циклусот на повторно раѓање. Според ова верување, добрите луѓе повторно ќе се родат, но како награда ќе добијат повисок ранг во животот.

Монасите и монахините џаинисти живеат во сиромаштија, послушност и невиност. Тие мораат да го штитат својот облик на живот. Со метлата пред себе ја чистат земјата за да не згазнат некоја бубачка, а истовремено носат и маски за да не им влезат инсекти во устата.

## Наводи
# Неоимпресионизам

Жорж Сера, *Недела попладне на островот Гранд Жат*, 1884
**Неоимпресионизам** е модернистички правец во сликарството што го вовеле француските и белгиските сликари кои (покрај идејата за набљудување на природата) водат сметка и за резултатите од т.н. научно експериментирање. Неоимпресионистите ставаат на платното чисти бои и ги нанесуваат во вид на точки, цртички или ситни дамки. Критичари на овој стил го нарекле поентилизам во 1880-тите.
# Eurosport 2

| Eurosport 2 |
| --- |
|  |
| Отпочната | 10 January 2005 7 August 2009 Denmark |
| Мрежа | Eurosport |
| Држава | Sweden, France, Switzerland, Netherlands, United Kingdom, Ireland, Italy, Germany, Greece, Hungary, Bulgaria, Poland, Portugal, Romania, Serbia, Turkey, Czech Republic, Denmark, Ukraine, Croatia |
| Јазик | English, Swedish, French, Italian, German, Greek, Hungarian, Bulgarian, Polish, Romanian, Serbian, Turkish, Czech, Danish |
| Сестрински канал(и) | Eurosport, Eurosport News, Eurosport HD |
| Достапност  |
| Сателитска телевизија |
| DigitAlb (Albania) | Simulcasted through channel SuperSport 5 and SuperSport HD2 |
| Canal Digitaal  (Netherlands) | Astra 1 19.2E 12.574/H SR 22.000 FEC 5/6 VPID 521 APID 108 |
| n | Channel 112 (HD) |
| Кабелска телевизија |
| UPC Romania | Channel 211 (digital with DVR) Channel 81 (digital) |
| UPC Ireland | Channel 425 |
| Hot (Israel) | Channel 52 |
| naxoo (Switzerland) | Channel 81 |
| UPC Netherlands | Channel 202 |
| UPC Poland |  Channel 566 |
| Семрежно емитување |
| Sky Player | Watch live (UK & Ireland only) |

Еуроспорт 2 е европска спортска телевизиска мрежа. Таа е сестринска телевизија со Еуроспорт и Еуроспорт Вести (Eurosport News). Неколку различни верзии на канали постојат низ цела Европа, каде што телевизиските права за спорт се разликуваат една од друга. Верзијата на Велика Британија и Ирска, Бритиш Еуроспорт 2 (British Eurosport 2) е достапна на Скај ТВ и Вирџин Медиа (Sky and Virgin Media).

## СТАРТУВАЊЕ СО РАБОТА

Еуроспорт 2 е пуштен во етерот на 10 јануари 2005 година. Моментално е достапен во 50 милиони домови и 47 држави, вршејќи пренос на 14 различни јазици: англиски, шведски, француски, италијански, германски, грчки, унгарски, руски, бугарски, полски, романски, српски, турски, чешки и дански.

## ПРОГРАМСКА ШЕМА

Еуроспорт 2 себеси се смета за “нова генерација на спортски канали” и е посветена на тимски спортови и делумно на алтернативни спортови вклучувајќи и европска кошарка, Националната Лакрос Лига, Светско Првенство во Крикет, Австралиска Рагби Лига, сурфање и ракометната Лига на Шампиони, како и многу други.
На 2. Јули 2010, Рагби Лигата на затворено објави дека Еуроспорт 2 ќе прикажува натпреварите коишто телевизиската мрежа во САД одговорна за Американската Рагби Лига остатокот од сезоната ќе ги прикажува натпреварите, но преносот ќе се врши со задоцнување од неколку секунди, како и за новоформираната Лига на Рагби на затворено. Овој договор ги вклучува и правата откупени за целата 2011 сезона.

## ЕУРОСПОРТ 2 ХД

Еуроспорт 2 ХД, е канал достапен како верзија со висока резолуција. Моментално врши пренос во централна и северна Европа, и ги сноси ексклузивните програмски права како што е пренесување на Бундес Лига од Германија, борбите од Светската Боречка Федерација и живи настапи од Австралиската Рагби Лига, кои не се достапни на други телевизиски мрежи поради тоа што ги немаат откупено телевизиските права за да ги пренесуваат овие настани.
# Пјер Бомарше

| Пјер Огистен Карон де Бомарше |
| --- |
|  |
| Националност | Французин |
| Период | Револуционерна Франција |
| Жанр | комедија и драма |
| Значајни дела | *Севилскиот бербер*, *Свадбата на Фигаро* |

**Пјер Огистен Карон де Бомарше** (Pierre-Augustin Caron de Beaumarchais) (24 јануари 1732 - 18 мај 1799), француски писател. Во своите дела ги критикуваше поткупливоста, подлоста и корупцијата во општеството. Според неговите комедии „Севилскиот бербер“ и „Свадбата на Фигаро“, композиторите Росини и Моцарт ги напишаа истоимените опери.

## Наводи